28.09.2017
Цәыббрамза 28 рзы Аҧсны Ахада Рауль Ҳаџьымба инапы аҵаиҩит «Аҧсны Аҳәынҭқарра зҽаҧсазтәыз аҳақьым» ҳәа аҳаҭыртә хьӡы ахҵаразы Аусҧҟа.
Аусҧҟаҟны, ҷыдала, иҳәоуп:
«Агәабзиарахьчараҟны алшамҭақәеи шықәсырацәалатәи ламысцқьала аусуреи рзы «Аҧсны Аҳәынҭқарра зҽаҧсазтәыз аҳақьым» ҳәа аҳаҭыртә хьӡы рыхҵазааит:
ВЕРХУШКИН Сергеи Иосиф-иҧа – Агәабзиарахьчара аминистрра аҳәынҭқарратә усбарҭа «Ареспубликатә хәышәтәырҭа» аҳақьым–анестезиолог- ареаниматолог;
ПЕШКОВА Раиса Михаил-иҧҳа – Аҟәа ақ. Ахадара Агәабзиарахьчара аусбарҭа Аҟәатәи ақалақьтә хәышәтәырҭа № 1 аҳақьым-акардиолог».